stanford-oval/wikipedia huggingface dataset:
ควิกไทม์อีเวนต์

รูปแบบจำลองของการนำเสนอควิกไทม์อีเวนต์ในวิดีโอเกม โดยให้กดปุ่ม "X" ภายในเวลาที่กำหนด ผู้เล่นคือตัวละครที่อยู่ด้านขวาที่จะต้องหลบไม่ให้ลูกบอลชน
ในวิดีโอเกม ควิกไทม์อีเวนต์ (อังกฤษ: Quick time event) หรือ คิวทีอี (QTE) เป็นวิธีหนึ่งในบริบทของเกมการเล่นที่ผู้เล่นจะต้องกระทำการใด ๆ เพื่อที่จะควบคุมสิ่งนั้น ๆ ในเวลาสั้น ๆ หลังจากที่มีการปรากฏปุ่มหรือคำแนะนำอย่างรวดเร็ว ซึ่งจะมีระยะเวลาจำกัดในการกระทำสิ่งนั้น ๆ มันจะอาจจะช่วยจำกัดการควบคุมของตัวละครในขณะคัตซีน (Cutscene) หรือลำดับในเกม ถ้าการกระทำการกดปุ่มนั้นติดขัดหรือไม่ได้เป็นไปตามที่เกมกำหนด มันก็มักจะจบลงด้วยการจบเกมทันที
คำว่า "ควิกไทม์อีเวนต์" ถูกนิยามโดย ยู ซูซูกิ (Yu Suzuki) ผู้กำกับเกมเชนมู (Shenmue) ซึ่งมีการใช้ระบบคิวทีอีเป็นส่วนประกอบหลักในเกม โดยมากแล้วจะเป็นการให้ผู้เล่นกดปุ่ม หรือบังคับปุ่มควบคุมทิศทาง ตามที่ปรากฏออกมาขณะนั้น ๆ ในเกมยุคหลัง ๆ มักจะมีระบบคิวทีอีเข้ามาร่วมเพื่อให้ผู้เล่นกดปุ่มเพื่อใช้การกระทำพิเศษตามแต่ละสถานการณ์ ซึ่งมักจะแสดงภาพกราฟิกของปุ่มบนคอนโทรลเลอร์ประจำเครื่องเกมของเกมนั้น ๆ เช่น เกมสำหรับเครื่องเพลย์สเตชันอาจแสดงภาพสัญลักษณ์ 4 แบบบนคอนโทรลเลอร์ (เอกซ์, โอ, สี่เหลี่ยมและสามเหลี่ยม) ในขณะที่เครื่องเอกซ์บอกซ์ จะใช้สัญลักษณ์ปุ่ม A, B, X และ Y แทน
ผู้ออกแบบเกมมักจะใช้คิวทีอีสำหรับแสดงท่าทางหรือการเคลื่อนไหวที่ซับซ้อนของตัวเอกในสถานการณ์พิเศษนั้น ๆ โดยผู้เล่นกดปุ่มเพียง 1-2 ปุ่ม เช่นในขณะที่ผู้เล่นต่อสู้กับศัตรู ระบบคิวทีอีจะปรากฏออกมาเพื่อให้ผู้เล่นได้ใช้ 'ท่าไม้ตายปิดท้าย' จัดการกับศัตรูในครั้งเดียว นอกจากนี้ยังนิยมใส่ระบบคิวทีอีมาในระหว่างคัทซีนของเกม ให้ผู้เล่นได้รู้สึกกดดันไปพร้อม ๆ กับตัวละครในเกมด้วย
แม้ว่าระบบคิวทีอีจะได้รับความนิยมในแง่ของฟังก์ชันพิเศษสำหรับตัวเกม แต่ผู้เล่นบางกลุ่มก็วิพากษ์วิจารณ์ว่าระบบนี้บางครั้งก็น่ารำคาญ[ต้องการอ้างอิง] เนื่องจากบางครั้งจังหวะการกดปุ่มปรากฏออกมาโดยไม่ทันตั้งตัว หรือกดปุ่มไม่ทันในเวลาที่กำหนด เป็นเหตุให้เกมโอเวอร์ และต้องกลับมาเล่นซ้ำแล้วซ้ำอีกจนกว่าจะกดได้ถูก ซึ่งทำให้การเล่นเกมขาดความต่อเนื่อง หรือจำกัดเวลาผู้เล่นที่ใช้ในการดำเนินการในช่วงเวลาที่สำคัญ
ความเอนเอียงโดยการใส่ใจ

ความเอนเอียงโดยการใส่ใจ  (อังกฤษ: Attentional bias) เป็นศัพท์วิทยาศาสตร์แบบเฉพาะกิจ  ซึ่งอาจหมายถึงความโน้มเอียงของการรับรู้ของเราที่จะได้รับอิทธิพลจากความคิดที่เกิดขึ้นบ่อย ๆ 
ยกตัวอย่างเช่น  ถ้าเราคิดถึงเสื้อผ้าที่เราใส่บ่อย ๆ เราก็จะให้ความสนใจกับเสื้อผ้าที่คนอื่นใส่
แหล่งข้อมูลอื่น

Baron, Jonathan. (2000). Thinking and Deciding (3d edition). Cambridge University Press.
Smith, N.K.; Chartrand, T.L.; Larsen, J.T.; Cacioppo, J.T.; Katafiasz, HA; Moran, KE (2006). "Being bad isn't always good: Affective context moderates the attention bias towards negative information" (PDF). Journal of Personality and Social Psychology. 90 (2): 210–220. doi:10.1037/0022-3514.90.2.210. คลังข้อมูลเก่าเก็บจากpmid=16536647 แหล่งเดิมเมื่อ 2009-09-20. สืบค้นเมื่อ 2014-08-06. {{cite journal}}: ตรวจสอบค่า |url= (help); ไม่มี pipe ใน: |url= (help)
↑  (Bar-Haim, Y., Lamy, D., Pergamin, L., Bakermans-Kranenburg, M.J., & van IJzendoorn, N.H. (2007). Threat-related attentional bias in anxious and non-anxious individuals: A meta-analytic study. Psychological Bulletin.
ความเสี่ยงสัมพัทธ์

ในสถิติศาสตร์และวิทยาการระบาดเชิงคณิตศาสตร์ ค่าความเสี่ยงสัมพัทธ์ (อังกฤษ: relative risk, RR) คือความเสี่ยงของการเกิดเหตุการณ์ (หรือการเกิดโรค) สัมพัทธ์ต่อการสัมผัสปัจจัย (exposure) โดยเป็นอัตราส่วนของความน่าจะเป็นที่จะเกิดเหตุการณ์ในกลุ่มสัมผัสปัจจัยเทียบกับกลุ่มที่ไม่ได้สัมผัสปัจจัย (ratio of the probability of the event occurring in the exposed group versus a non-exposed group)
ตัวอย่างเช่น หากความน่าจะเป็นที่ผู้ที่สูบบุหรี่จะป่วยเป็นมะเร็งปอดอยู่ที่ 20% และความน่าจะเป็นที่ผู้ที่ไม่สูบบุหรี่จะป่วยเป็นมะเร็งปอดอยู่ที่ 1% เป็น สามารถนำมาเขียนเป็นตาราง 2 × 2 ได้ดังที่แสดงไว้ด้านขวา
| ความเสี่ยง | การเป็นโรค> มี | การเป็นโรค> ไม่มี |
| --- | --- | --- |
| สูบบุหรี่ |  a |  b |
| ไม่สูบบุหรี่ |  c |  d |
ในกรณีนี้ a = 20(%), b = 80, c = 1, และ d = 99 ดังนั้นความเสี่ยงสัมพัทธ์ของการเกิดมะเร็งปอดที่สัมพันธ์กับการสูบบุหรี่จะเป็น
นั่นคือผู้ที่สูบบุหรี่จะมีโอกาสป่วยเป็นมะเร็งปอดมากกว่าผู้ที่ไม่สูบ 20 เท่า
แหล่งข้อมูลอื่น

EBM glossary เก็บถาวร 2008-11-07 ที่ เวย์แบ็กแมชชีน
Odds ratio versus relative risk เก็บถาวร 2008-10-23 ที่ เวย์แบ็กแมชชีน
Odds Ratio vs. Relative Risk เก็บถาวร 2009-04-30 ที่ เวย์แบ็กแมชชีน Medical University of South Carolina
Relative risk online calculator
| ด ค กBiomedical research: Clinical study design / Design of experiments |
| --- | --- |
Overview:  การทดลองทางคลินิก Clinical trial protocol  Clinical trial management  Academic clinical trials 
Controlled study (EBM I to II-1; A to B):  การทดลองแบบสุ่มและมีกลุ่มควบคุม การทดลองแบบอำพราง  Open-label trial) 
งานศึกษาแบบสังเกต (EBM II-2 to II-3; B to C):  งานศึกษาตามขวาง vs. งานศึกษาตามยาว, Ecological study งานศึกษาตามรุ่น (งานศึกษาตามรุ่นย้อนหลัง  งานศึกษาตามรุ่นตามแผน)  งานศึกษามีกลุ่มควบคุม (Nested case-control study)  Case series  Case study  รายงานผู้ป่วย 
วิทยาการระบาด/ methods:  occurrence: อุบัติการณ์ (อุบัติการณ์สะสม)  ความชุก ความชุก ณ จุดใดจุดหนึ่ง  ความชุกในช่วงเวลา) association: absolute (Absolute risk reduction, Attributable risk, Attributable risk percent)  relative (ความเสี่ยงสัมพัทธ์ (Odds ratio, Hazard ratio) other: Virulence  Infectivity  Mortality rate  Morbidity  Case fatality  Specificity and sensitivity  Likelihood-ratios  Pre/post-test probability 
Trial/test types:  In vitro  In vivo  Animal testing  Animal testing on non-human primates  First-in-man study  Multicenter trial  Seeding trial  Vaccine trial 
Analysis of clinical trials:  Risk-benefit analysis 
Interpretation of results:  Selection bias  Correlation does not imply causation  Null result 
Category · Glossary · List of topics
ความไม่ต่อเนื่องของชั้นหิน

ความไม่ต่อเนื่องของชั้นหิน (อังกฤษ: Unconformity) เปลือกโลกไม่หยุดนิ่งอยู่กับที่ เนื่องจากมีการตกตะกอนและการกัดกร่อนเกิดขึ้นตลอดเวลา ในทะเลลึกมีการตกสะสมของตะกอนเกิดขึ้นอย่างสม่ำเสมอเป็นเวลานาน ส่วนบริเวณบกการสะสมตัวของตะกอนอาจถูกแทรกด้วยการกัดกร่อน ทำให้เกิดการขาดหายไปของสิ่งที่บันทึกการลำดับชั้นหิน ความไม่ต่อเนื่องของชั้นหิน (Unconformity) แสดงถึงสภาวะแวดล้อมที่ส่งผลให้การสะสมตัวของตะกอนในช่วงระยะเวลาหนึ่งหยุดลง เรียกช่วงระยะเวลาที่ชั้นหินขาดหายไปว่า เวลาความไม่ต่อเนื่อง (hiatus)
การขาดช่วงการบันทึกของชั้นหินมีหลายสาเหตุได้แก่ การยกตัวของแผ่นดิน (uplift) การขึ้นลงของระดับน้ำทะเล การเปลี่ยนแปลงสภาพภูมิอากาศที่มีผลต่อพฤติกรรมของแม่น้ำหรือตัวกลางการสะสมประเภทอื่น การเกิดแผ่นดินถล่ม (landslide) อาจทำให้เกิดการเลื่อนตัวของชั้นตะกอนขนาดใหญ่ได้ การเปลี่ยนแปลงลักษณะการเคลื่อนตัวของเปลือกโลก การกัดกร่อน และการตกตะกอนสะสมตัวมีด้วยกันหลายรูปแบบ ด้วยเหตุนี้ความไม่ต่อเนื่องของชั้นหินจึงเกิดได้จากหลายสาเหตุ
ชนิดของความไม่ต่อเนื่องของชั้นหิน

ความไม่ต่อเนื่องแบบเชิงมุม (Angular Unconformity) แสดงด้วยความไม่ต่อเนื่องระหว่างชั้นหินที่แก่กว่าซึ่งมักวางตัวแบบเอียงเททำมุมกับชั้นหินที่อ่อนกว่า
ซึ่งแนวความไม่ต่อเนื่องนี้มักเป็นแนวการกัดกร่อน
ความไม่ต่อเนื่องแบบไม่ลงรอยกัน (Disconformity) แสดงด้วยแนวความไม่ต่อเนื่องหรือแนวการก้ดกร่อน ซึ่งแยกชั้นหินที่ขนานออกจากกัน และแนวการกัดกร่อนจะมีลักษณะสูงหรือต่ำหรือเว้าแหว่งชัดเจนมาก
ความไม่ต่อเนื่องแบบขนาน (Paraconformity) แนวความไม่ต่อเนื่องใช้แนวรอยต่อระหว่างชั้นหิน เป็นตัวแบ่งแยกชั้นหินที่แก่กว่าออกจากชั้นหินที่อ่อนกว่า
ความไม่ต่อเนื่องแบบต่างชนิด (nonconformity) เป็นแนวความไม่ต่อเนื่องหรือแนวการกัดกร่อนแยกชั้นหินตะกอนที่อ่อนกว่าจากหินอัคนีหรือหินแปรที่แก่กว่าการศึกษา
ความไม่ต่อเนื่องของชั้นหินทำให้ทราบถึงความสัมพันธ์ระหว่างการผันแปรของเปลือกโลก การก้ดกร่อนและการตกตะกอน การกัดกร่อนจะเกิดขึ้นได้มากโดยเฉพาะบริเวณที่มีการยกตัวอย่างรุนแรงและรวดเร็ว ตะกอนที่ถูกกัดกร่อนจะถูกพาไปสะสมตัวอีกที่หนึ่ง จึงเกิดการหมุนเวียนทดแทนกันได้ โดยในแต่ละชุดหินอาจประกอบด้วยการขาดช่วงหลาย ๆ ช่วงก็ได้
ควินซี โจนส์

| Quincy Jones |
| --- | --- |
โจนส์ในปีเดือนพฤษภาคม ค.ศ. 2013
ข้อมูลพื้นฐาน
ชื่อเกิด: Quincy Delight Jones, Jr.
เกิด: 14 มีนาคม ค.ศ. 1933(1933-03-14) ชิคาโก, รัฐอิลลินอย
เสียชีวิต: 3 พฤศจิกายน ค.ศ. 2024(2024-11-03) (91 ปี) ลอสแองเจลิส, แคลิฟอร์เนีย
แนวเพลง: Pop, funk, soul, big band, swing, jazz, traditional pop, bossa nova
อาชีพ: Musician, conductor, producer, arranger, composer
ช่วงปี: 1951 – 2024
ค่ายเพลง: Columbia, Mercury, Qwest

เว็บไซต์: Official Quincy Jones Website
ควินซี ดีไลต์ โจนส์ จูเนียร์ (อังกฤษ: Quincy Delight Jones, Jr.) (14 มีนาคม ค.ศ. 1933 – 3 พฤศจิกายน ค.ศ. 2024) เป็นคอนดักเตอร์ชาวอเมริกัน โปรดิวเซอร์เพลง ผู้เรียบเรียงดนตรี ผู้ประพันธ์เพลงภาพยนตร์และนักทรัมเปต
ในช่วง 5 ทศวรรษ ของการอยู่ในอุตสาหกรรมการบันเทิง เขาได้รับการเสนอชื่อเข้าชิงรางวัลแกรมมี่ 79 ครั้ง  โดยได้รับรางวัลแกรมมี่ 27 ครั้ง รวมถึงในสาขาตำนานแห่งรางวัลแกรมมี่ในปี 1971 เขายังเป็นที่รู้จักในการเป็นโปรดิวเซอร์ให้กับผลงานอัลบั้ม ทริลเลอร์ ของศิลปินไมเคิล แจ็กสัน ซึ่งอัลบั้มนี้มียอดขายกว่า 110 ล้านชุดทั่วโลก และในฐานะเป็นโปรดิวเซอร์และคอนดักเตอร์ในเพลงการกุศล “We Are the World” เขายังเป็นที่รู้จักกับเพลง "Soul Bossa Nova" ที่เดิมทีทำกับอัลบั้มเพลง Big Band Bossa Nova ซึ่งต่อมาเพลง "Soul Bossa Nova" ยังเป็นเพลงธีมของเวิลด์คัปปี 1998 และเป็นธีมเกมโชว์แคนาดาที่ชื่อ Definition และเพลงประกอบในภาพยนตร์ของวูดี อัลเลนที่ชื่อ Take the Money และภาพยนตร์ของไมค์ มายเออส์เรื่อง Austin Powers: International Man of Mystery และยังถูกนำไปใช้เป็นแซมเพิลของศิลปินแร็ปชาวแคนาดา ดรีม วอร์ริเออส์ ใน "My Definition of a Boombastic Jazz Style"
ควีน ลาติฟาห์

| ควีน ลาติฟาห์ Queen Latifah |
| --- | --- |
ลาติฟาห์ที่งานเทศกาลภาพยนตร์นานาชาติโทรอนโต 2008
ข้อมูลพื้นฐาน
ชื่อเกิด: ดานา เอเลน โอเวนส์
รู้จักในชื่อ: Queen Latifah, The Queen of Rap
เกิด:  (1970-03-18) มีนาคม 18, 1970 (54 ปี)
ที่เกิด:  นีวาร์ก รัฐนิวเจอร์ซีย์ สหรัฐอเมริกา
แนวเพลง: อาร์แอนด์บี โซล แจ๊ซ ฮิปฮอป
อาชีพ: นักร้อง นักแต่งเพลง โปรดิวเซอร์เพลง แร็ปเปอร์ นักแสดง โฆษก
เครื่องดนตรี: เปียโน
ช่วงปี: ค.ศ. 1987 – ปัจจุบัน
ค่ายเพลง: Verve, Interscope, Motown, Tommy Boy, Warner Bros., PolyGram

เว็บไซต์: www.QueenLatifah.com
ดานา เอเลน โอเวนส์ (อังกฤษ: Dana Elaine Owens) หรือเป็นที่รู้จักในชื่อ ควีน ลาติฟาห์ (อังกฤษ: Queen Latifah) เกิดเมื่อวันที่ 18 มีนาคม ค.ศ. 1970 เป็นแร็ปเปอร์ชาวอเมริกัน นักร้อง นักแสดง ผลงานของควีน ลาติฟาห์ ในด้านดนตรี ภาพยนตร์และโทรทัศน์ ทำให้เธอได้รับรางวัลลูกโลกทองคำ 1 รางวัล รางวัลแซกอวอร์ดส 2 รางวัล รางวัลอิมเมจอวอร์ดส 2 รางวัล รางวัลแกรมมี่ 1 รางวัล และยังได้รับการเสนอชื่อเข้าชิงรางวัลแกรมมี่ 6 ครั้ง รางวัลเอมมี 1 ครั้งและรางวัลออสการ์ 1 ครั้ง
ความแปรปรวนของสภาพอากาศ

ความแปรปรวนของสภาพอากาศ  (อังกฤษ: Climate Variability) หมายถึง สภาพภูมิอากาศ ที่มีการเปลี่ยนไปจากปกติ ในช่วงเวลาที่มากกว่าช่วงฤดูกาลหรือช่วงปี เป็นช่วงการเปลี่ยนแปลงที่มากกว่าวันต่อวันแบบสภาพอากาศ Weather  นอกจากนี้ความแปรปรวนของสภาพอากาศ อาจหมายถึงสภาพอากาศที่เปลี่ยนแปลงในระดับที่แตกต่างจากค่าเฉลี่ยของปีอื่นๆแต่ไม่ส่งผลแตกต่างทางสถิติในระดับยาวนานหรือระดับสภาพภูมิอากาศ
มักมีความสับสนระหว่าง การเปลี่ยนแปลงสภาพภูมิอากาศ (อังกฤษ: Climate Change) กับ ความแปรปรวนของสภาพอากาศ ซึ่งความแตกต่างคือ การเปลี่ยนแปลงสภาพภูมิอากาศ จะเกิดในช่วงระยะเวลาที่ยาวนานมากกว่า 30 ปีขึ้นไป ส่วนความแปรปรวนของสภาพอากาศ จะหมายถึงการเปลี่ยนแปลงของสภาพอากาศในช่วงระยะเวลาสั้นๆ เช่น เดือนต่อเดือน ปีต่อปี
ภาวะสภาพอากาศสุดขั้ว

ภาวะสภาพอากาศสุดขั้ว (อังกฤษ: Climate Extremes) เป็นความแปรปรวนของสภาพอากาศที่ก่อให้เกิดสภาพอากาศร้อนจัด หนาวจัด ลมพายุที่รุนแรง ฝนตกหนัก เกินกว่าปรกติ ซึ่งภาวะสภาพอากาศสุดขั้ว เป็นตัวบ่งชี้อย่างดีในการพิจารณาว่ามีการเปลี่ยนแปลงของสภาพภูมิอากาศหรือมีความแปรปรวนของสภาพอากาศหรือไม่ โดย องค์การอุตุนิยมวิทยาโลก (อังกฤษ: World Meteorological Organization)ได้บันทึกค่าภาวะสภาพอากาศสุดขั้วไว้ดังนี้
| เหตุการณ์ | ค่าวัด | วันที่เกิดเหตุ | สถานที่ |
| --- | --- | --- | --- |
| อุณหภูมิสูงสุด | 57.8°C (136°F) | 13/9/1922 | El Azizia, Libya |
| อุณหภูมิต่ำสุด | -89.2°C (-129°F) | ตัวอย่าง | Vostok, Antarctica |
| ปริมาณฝนสูงสุดใน 24 ชั่วโมง | 1825mm (72.0") | 7-8/1/1966 | Foc-Foc, La Reunion |
| ช่วงเวลาแห้งแล้งยาวนานที่สุด | 173 months | 10/1903 – 1/1918 | Arica, Chile |
| ลูกเห็บที่หนักที่สุด | 1.02Kg (2.25lb) | 14/4/1986 | Gopalganj district, Bangladesh |
| ความเร็วลมสูงสุด | 113.2m/s (253mph; 220kt) | 10/4/1996 | Barrow Island, Australia |
ควีนส์คัพ

ควีนส์คัพ (อังกฤษ: Queen's Cup) หรือบางครั้งเขียน ควีนสคัพ เป็นชื่อการแข่งขันหลายอย่าง ซึ่งอาจหมายถึง
ควีนส์คัพ (ฟุตบอล) - การแข่งขันฟุตบอลในประเทศไทย โดยทีมร่วมแข่งขันเป็นทีมสโมสรจากในประเทศไทย และบางครั้งมีทีมสโมสรจากต่างประเทศเข้าร่วม
ควีนส์คัพ (การแข่งม้า)
ควีนส์คัพ (เทควันโด)
ควีนส์คัพ (จักรยาน)
ควีนส์คัพ (มวยไทย)
กอล์ฟชิงถ้วยพระราชทานควีนส์คัพ - การแข่งขันกอล์ฟประจำปีในประเทศไทย
ควีนส์คัพ (เสริมสวย) - การแข่งขันออกแบบทรงผมชิงถ้วยพระราชทานควีนส์คัพในประเทศไทย
ความไว (อิเล็กทรอนิกส์)

ความไว (อังกฤษ: sensitivity) ของอุปกรณ์อิเล็กทรอนิกส์เช่นเครื่องรับระบบการสื่อสาร, หรืออุปกรณ์ตรวจสอบ เช่น ไดโอด PIN, คือขนาดขั้นต่ำของสัญญาณอินพุทที่จำเป็นในการผลิตสัญญาณเอาต์พุตที่มีอัตราส่วนสัญญาณต่อเสียง (อังกฤษ: signal-to-noise ratio หรือ SNR) หรือเกณฑ์อื่น ๆ ที่กำหนด
ความไวของไมโครโฟนปกติจะถูกแสดงออกมาเป็นความแข็งแกร่งของเสียงภาคสนามเป็นค่า เดซิเบล (dB) เทียบกับ 1 V/Pa (Pa = N/m2) หรือเป็นปัจจัยในการถ่ายโอนใน มิลลิโวลต์ต่อปาสกาล (mV/Pa) ใส่เข้าไปในวงจรเปิดหรือเข้าไปในโหลด 1 kilohm
ความไวของลำโพงมักจะแสดงเป็น dB/2.83 Vrms ที่ระยะห่าง 1 เมตร สิ่งนี้ไม่เหมือนประสิทธิภาพไฟฟ้า; ดูประสิทธิภาพเทียบกับความไว
ความไวของ hydrophone (ไมโครโฟนใต้น้ำ) มักจะแสดงเป็น dB เทียบกีบ 1 V/μPa
ความไวในตัวรับสัญญาณถูกกำหนดให้เป็นค่าสัญญาณอินพุทที่ต่ำสุด  S_{i} ที่จำเป็นในการผลิตอัตราส่วนสัญญาณต่อเสียงรบกวน S/N ที่กำหนดให้ ที่พอร์ทเอาต์พุตของตัวรับและถูกกำหนดให้เป็นค่าเฉลี่ยของพลังเสียงรบกวนที่พอร์ตอินพุตคูณกับอัตราส่วน S/N ต่ำสุดที่จำเป็นที่เอาต์พุตของตัวรับ ดังนี้:
เมื่อ
เพราะว่าความไวของตัวรับสัญญาณจะชี้ให้เห็นว่าสัญญาณอินพุทสามารถที่จะอ่อนแอได้ขนาดไหนเพื่อที่ตัวรับจะสามารถรับสัญญาณได์สำเร็จ ระดับพลังงานยิ่งต่ำยิ่งดี พลังงานที่ต่ำสำหรับ อัตราส่วน S/N หนึ่งหมายถึงความไวที่ดีขึ้นเนื่องจากการมีส่วนร่วมของตัวรับมีขนาดเล็กลง เมื่อ พลังงานจะแสดงในค่า dBm ค่าสัมบูรณ์ของจำนวนลบยิ่งค่าสูง ความไวของตัวรับก็ยิ่งสูง ตัวอย่างเช่น ความไวตัวรับมีค่า -98 dBm ดีกว่าความไวตัวรับมีค่า -95 dBm อยู่ 3 dBm หรือ 2 เท่า พูดอีกอย่าง ที่อัตราการส่งข้อมูลค่าหนึ่ง ตัวรับสัญญาณที่มีความไว -98 dBm สามารถได้ยินสัญญาณที่พลังงานเป็นครึ่งหนึ่งของการใช้พลังงานของผู้ที่ได้ยินโดยรับสัญญาณที่มีความไวในการรับสัญญาณที่ -95 dBm.
แหล่งข้อมูลอื่น

การแปลงความไวของไมโครโฟนจาก dB ที่ 1 V/Pa ให้เป็น transfer factor ใน mV/Pa
ควิก, ดรอว์!

| ควิก, ดรอว์! |
| --- | --- |
ผู้พัฒนา: กูเกิล 
ผู้จัดจำหน่าย: กูเกิล
ออกแบบ: Jonas Jongejan, Henry Rowley, Takashi Kawashima, Jongmin Kim, Ruben Thomson, Nick Fox-Gieg
เครื่องเล่น: เบราว์เซอร์
วางจำหน่าย: พฤศจิกายน ค.ศ. 2016
แนว: เกมทายใจ
ควิก, ดรอว์! (อังกฤษ: Quick, Draw!) เป็นเกมออนไลน์ที่พัฒนาโดยกูเกิลซึ่งท้าทายให้ผู้เล่นวาดภาพสิ่งของหรือแนวคิดและใช้ปัญญาประดิษฐ์แบบโครงข่ายประสาทเทียมเพื่อคาดเดาภาพที่ปรากฏ ปัญญาประดิษฐ์เรียนรู้จากภาพวาด ทำให้มีทักษะในการทายถูกมากขึ้นในอนาคต เกมนี้มีความคล้ายกับPictionary ตรงที่ผู้เล่นมีเวลาวาดจำกัด (20 วินาที) แนวคิดของคำมีตั้งแต่แบบง่าย ๆ อย่าง 'เท้า' จนถึงระดับซับซ้อนกว่าอย่าง 'การอพยพของสัตว์'
แหล่งข้อมูลอื่น

เว็บไซต์ทางการ
A.I. Experiments at With Google
ความไร้สัญชาติ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ความไร้สัญชาติ
ความสามารถในการเข้าถึงเว็บ

ความสามารถในการเข้าถึงเว็บ (อังกฤษ: web accessibility) เป็นหลักการในการสร้างเว็บไซต์ ให้สามารถเข้าถึงและใช้ประโยชน์ได้โดยผู้ใช้ใด ๆ โดยอุปกรณ์ใด ๆ ไม่เว้นแม้แต่เว็บเบราว์เซอร์ และไม่มีข้อจำกัดด้านความพิการทางร่างกายเช่นความพิการในด้านการมองเห็นหรือด้านการได้ยิน
การออกแบบเว็บไซต์โดยคำนึงถึงความสามารถในการเข้าถึงเว็บ มักจะทำให้ได้ผลบวกในด้านการเข้าถึงใด ๆ โดยใครก็ตาม ไม่เว้นแม้แต่บอตสำหรับเครื่องมือค้นหาข้อมูลบนอินเทอร์เน็ต
เทคโนโลยี > เครื่องมือในการเข้าถึง

เว็บเบราว์เซอร์ บนคอมพิวเตอร์ส่วนบุคคลเป็นเครื่องมือในการเข้าถึงที่สำคัญที่สุด แต่เว็บเบราว์เซอร์บนคอมพิวเตอร์ส่วนบุคคลไม่ใช่สิ่งเดียวที่มีความสามารถเข้าถึงเว็บไซต์ ในขณะเดียวกันผู้ใช้ที่เข้าถึงเว็บไซต์ด้วยเครื่องมืออย่าง โทรศัพท์มือถือ หรือ PDA ก็มีให้เห็นโดยทั่วไป ในขณะเดียวกันการเข้าถึงเว็บไซต์ของบอตต่าง ๆ จะเปรียบเสมือนการเข้าสู่เว็บไซต์โดยการใช้เบราว์เซอร์ตัวอักษร ซึ่งในปัจจุบันยังถูกใช้โดยคนหลายกลุ่ม
เทคโนโลยี > เครื่องมือช่วยเหลือ

นอกจากเครื่องมือในการเข้าถึงแล้ว ยังมีเครื่องมือช่วยเหลือการเข้าถึงสู่คอมพิวเตอร์ เทคโนโลยีดังกล่าวจะมีส่วนช่วยผู้ที่มีความพิการต่าง ๆ ให้เข้าถึงเว็บไซต์ได้ ตัวอย่างเช่น
ซอฟต์แวร์จำแนกเสียง (Speech Recognition) จะมีส่วนช่วยให้ผู้ใช้ที่มีความพิการในด้านการใช้งานเมาส์หรือคีย์บอร์ด
ซอฟต์แวร์ขยายภาพ (Screen Magnification) จะมีส่วนช่วยให้ผู้ที่มีความบกพร่องในระยะการมองเห็น
ซอฟต์แวร์ในการอ่านเนื้อหาบนจอ (Screen Reader) จะมีส่วนช่วยอย่างสูงสำหรับผู้ที่มีความพิการทางด้านการมองเห็น โดยจะทำการเก็บการกระทำต่าง ๆ ที่เกิดขึ้นบนหน้าจอแสดงออกด้วยทางใดทางหนึ่งให้แก่ผู้ใช้ได้รับรู้
ซอฟต์แวร์ช่วยแปล (Translation Software) จะช่วยในการเข้าถึงแก่บุคคลใด ๆ ที่มีปัญหาด้านการรับรู้ทางภาษา
ซอฟต์แวร์ที่ทำการแปลงข้อมูลจากทางหนึ่งไปอีกทางหนึ่ง จะถูกเรียกว่า Machine-Translation Software ตัวอย่างเช่นบริการ Babelfish ของ AltaVista ที่ทำการแปลงจากภาษาหนึ่งเป็นอีกภาษาหนึ่ง ถือเป็น Machine Translation รูปแบบหนึ่งด้วยเช่นกัน
เทคโนโลยี > เครื่องมือช่วยเหลือ > เครื่องมือช่วยเหลือที่รองรับภาษาไทย

สมาคมคนตาบอดแห่งประเทศไทย เพิ่มเสียงอ่านภาษาไทย (TTS) ที่เรียกว่าโปรแกรมตาทิพย์ (PPATatip) ซึ่งได้รับเงินทุนจากกองทุนของ บริษัท ทีโ อที จำกัด เพื่อนำมาใช้ในโปรแกรมอ่านหน้าจอที่ชื่อว่า JAWS และปัจจุบันได้มีการพัฒนาโปรแกรมอ่านหน้าจอที่เป็นลักษณะรหัสเปิด (Open Source) ที่ชื่อว่า NVDA ซึ่งสามารถนำ PPATatip มาใช้งานร่วมเพื่อให้อ่านภาษาไทยได้
อีกทั้ง ยังมีเบราว์เซอร์สำหรับอ่านข้อมูลบนเว็บไซต์ให้ออกมาในรูปแบบของเสียง เช่นโปรแกรม Homepage Reader เก็บถาวร 2006-08-31 ที่ เวย์แบ็กแมชชีน ซึ่งสนับสนุนการใช้งานภาษาไทย
หลักการในการออกแบบเว็บไซต์

World Wide Web Consortium (W3C) ได้ออกหลักการในการออกแบบเว็บไซต์เมื่อปี 1999 โดยใช้ชื่อว่า Web Content Accessibility Guidelines (WCAG) 1.0 โดยมีหลักการโดยสรุปไว้ดังนี้
ให้สร้าง "ตัวทดแทน" สำหรับคอนเทนท์ทางด้านกายภาพเสมอ หมายถึงการใส่ข้อความใด ๆ ที่มีความหมายเดียวกันกับรูปภาพ เพื่อให้ผู้ใช้ที่มีความพิการทางด้านการมองเห็น สามารถรับรู้ถึงข้อมูลดังกล่าวได้
อย่าพึ่งเพียงแค่สี เครื่องมือในการอ่านข้อมูลบนจอ ไม่มีความสามารถในการแสดงสีออกมาให้แก่ผู้มีความพิการทางสายตา หรือในกรณีของผู้ใช้คอมพิวเตอร์บางส่วน การใช้งานสีที่มีความใกล้กันกับพื้นหลังจนเกินไป จะทำให้ไม่สามารถแสดงผลดังกล่าวออกทางจอภาพได้
ใช้ Stylesheet และจัดรูปแบบให้ถูกต้อง การจัดรูปแบบอย่างผิด ๆ เช่นการใช้งานตารางเพื่อการกำหนดพื้นที่บนหน้า ทำให้ผู้ใช้เครื่องมือใด ๆ มีความยากลำบากในการเข้าถึงเนื้อหาของข้อความ
บ่งบอกถึงภาษาที่ใช้ เครื่องมือต่าง ๆ ไม่สามารถตรวจสอบภาษาที่ถูกต้องหนึ่งร้อยเปอร์เซ็นต์ได้ด้วยตนเอง ดังนั้นการบ่งบอกถึงภาษาจึงมีความสำคัญ ในกรณีนี้ เป็นหน้าที่ของผู้พัฒนาเว็บไซต์ที่จะพัฒนาให้ถูกต้อง
ใช้ตารางให้ถูกวิธี การใช้ตารางแบบผิด ๆ (แม้แต่การนำไปใช้ในการจัดรูปแบบ) จะสร้างความลำบากให้แก่ผู้ใช้ที่ใช้ซอฟต์แวร์ในการอ่านหน้าจอ ที่มีความสามารถในการค้นหาตามช่องต่าง ๆ ของตาราง
ให้มั่นใจว่ามีแต่แทนสำหรับเทคโนโลยีใหม่ที่ใช้ การใช้เทคโนโลยีใหม่อย่าง AJAX จะทำให้เบราว์เซอร์เก่าไม่สามารถเข้าถึงเว็บไซต์ต่าง ๆ ได้อย่างที่ควรจะเป็น
ให้ผู้ใช้สามารถควบคุมเวลาของวัตถุใด ๆ การทำตัววิ่ง หรือหน้าที่มีการอัปเดตตลอดเวลา โดยไม่มีการหยุด จะเป็นการทำลายความสามารถในการเข้าถึงของผู้ที่ไม่มีความสามารถในการอ่านข้อความบางอย่างในเวลาอันรวดเร็วได้ ทั้งนี้รวมถึงโปรแกรมอ่านหน้าจอที่ต้องใช้เวลาในการประมวลผลและค้นหา
ผู้ใช้ต้องมีความสามารถในการควบคุมวัตถุใด ๆ ที่มีหน้าตาโต้ตอบเป็นของตัวเอง
อย่ายึดติดกับอุปกรณ์ใดอุปกรณ์หนึ่ง
ใช้การแก้ไขปัญหาชั่วคราว
สร้างเว็บไซต์ตามคำแนะนำของ W3C
บอกถึงขอบเขตของบริบทและเป้าหมายของข้อมูล
บอกส่วนของการเข้าถึงให้เด่นชัด
ให้เอกสารนั้นชัดเจนและง่าย
ในขณะที่หลักการฉบับแรกถูกใช้งานอยู่ หลักการฉบับที่สอง (WCAG 2.0) ก็กำลังถูกร่างอยู่ในปัจจุบัน โดยกำหนดหลักการไว้ 4 หลักการ
หลักการที่ 1 สามารถรับรู้ได้ (Perceivable)
หลักการที่ 2 สามารถใช้งานได้ (Operable)
หลักการที่ 3 สามารถเข้าใจได้ (Understandable)
หลักการที่ 4 รองรับได้หลากหลาย (Robust)
มีเกณฑ์ความสำเร็จ 3 ระดับดังนี้
ระดับ A คือ เป็นสิ่งที่ต้องทำเพื่อให้เป็นเว็บไซต์ที่ทุกคนเข้าถึงได้
ระดับ AA คือ เป็นสิ่งที่ควรจะทำ เพื่อให้เป็นเว็บไซต์ที่ทุกคนเข้าถึงได้
ระดับ AAA คือ เป็นสิ่งที่อาจจะทำเพื่ิอเอื้อให้การเข้าถึงเป็นไปได้อย่างดียิ่งขึ้น
โดยล่าสุด กระทรวงเทคโนโลยีสารสนเทศและการสื่อสาร ได้ออกกฎกระทรวงกำหนดหลักเกณฑ์การเข้าถึงและใช้ประโยชน์จากไอซีที
กำหนดหลักเกณฑ์  วิธีการ และเงื่อนไข ในการเข้าถึงและใช้ประโยชน์จากข้อมูลข่าวสาร การสื่อสาร บริการโทรคมนาคม เทคโนโลยีสารสนเทศและการสื่อสาร เทคโนโลยีสิ่งอำนวยความสะดวกเพื่อการสื่อสาร และบริการสื่อสาธารณะ สำหรับคนพิการ พ.ศ. 2554 ตามมาตรา 20 (6) แห่ง พ.ร.บ.ส่งเสริมคุณภาพชีวิตคนพิการฯ เช่นกัน ซึ่งได้มีการประกาศในราชกิจจานุเบกษาไปเมื่อวันที่ 20 พฤษภาคม 2554 และจะมีผลใช้บังคับหลังครบกำหนด 180 วันนับแต่วันประกาศฯ
แหล่งข้อมูลอื่น

World Wide Web Consortium (W3C)
Web Accessibility Initiative
ASTEC Web Accessibility เก็บถาวร 2008-09-15 ที่ เวย์แบ็กแมชชีน
สมาคมคนตาบอดแห่งประเทศไทย เก็บถาวร 2006-08-19 ที่ เวย์แบ็กแมชชีน
เว็บท่าสำหรับคนพิการ กระทรวงเทคโนโลยีสารสนเทศและการสื่อสาร เก็บถาวร 2011-10-22 ที่ เวย์แบ็กแมชชีน
เครื่องมือการเข้าถึงเว็บไซต์
โครงการพัฒนาสังคมแห่งความเท่าเทียมด้วย ICT โดย กระทรวงเทคโนโลยีสารสนเทศและการสื่อสาร เก็บถาวร 2010-07-26 ที่ เวย์แบ็กแมชชีน
ความเอียงของแกน

ความเอียงของแกนโลก แสดงความสัมพันธ์ระหว่างแกนหมุน กับระนาบโคจร
ความเอียงของแกน (อังกฤษ: axial tilt, axial inclination หรือ obliquity) คือองศาการเอียงของแกนหมุนของดาวเคราะห์เทียบกับระนาบการโคจรของดาวดวงนั้น สามารถระบุได้เป็นหน่วยองศาระหว่างแกนของดาวเคราะห์กับเส้นตรงที่ลากผ่านจุดศูนย์กลางของดาวเคราะห์และตั้งฉากกับระนาบโคจร
ความเอียงของแกนของวัตถุท้องฟ้าสำคัญ

| วัตถุ | ความเอียงของแกน (°) |
| --- | --- |
ดาวพุธ: ~0.01
ดาวศุกร์: 177.4
โลก: 23.439 281
ดวงจันทร์: 1.5424
ดาวอังคาร: 25.19
เซเรส: ~4
พัลลัส: ~60
ดาวพฤหัสบดี: 3.13
ดาวเสาร์: 26.73
ดาวยูเรนัส: 97.77
ดาวเนปจูน: 28.32
ดาวพลูโต: 119.61
แหล่งข้อมูลอื่น

Axial Tilts of Planets by Jeff Bryant, Wolfram Demonstrations Project.
ความรู้สึกว่าตนเขื่อง

ความรู้สึกเพ้อฝันว่าตนเองเก่ง/ดีกว่าคนอื่น และเป็นหนึ่งเดียว
ระวังสับสนกับ ภาวะหลงผิดคิดตนเขื่อง หรือ ความเหนือกว่าเทียม
ในสาขาจิตวิทยา ความรู้สึกว่าตนเขื่อง
(อังกฤษ: grandiosity)
หมายถึงความรู้สึกอย่างเพ้อฝันหรือไม่จริงว่า ตนเองดีกว่าเก่งกว่าคนอื่น เป็นทัศนคติที่คงยืน ซึ่งอาจแสดงออกเป็นการดูถูกคนอื่นว่าไม่เก่งไม่ดีเท่าตน
และหมายถึงความรู้สึกว่าตนเป็นหนึ่งเดียว ว่ามีคนน้อยคนที่มีอะไรเหมือนกับตนเอง และมีคนพิเศษน้อยคนที่เข้าใจตนได้
ลักษณะสืบสายพันธุ์ทางบุคลิกภาพที่ทำให้รู้สึกเช่นนี้ โดยหลักสัมพันธ์กับความผิดปกติทางบุคลิกภาพแบบหลงตัวเอง (NPD) แต่ก็ปรากฏในความผิดปกติทางบุคลิกภาพแบบต่อต้านสังคม (ASPD) และในคราวฟุ้งพล่าน (manic episode) หรือคราวเกือบฟุ้งพล่าน (hypomanic episode) ของโรคอารมณ์สองขั้ว
ลักษณะสืบสายพันธุ์ทางบุคลิกภาพที่ทำให้รู้สึกเช่นนี้ยังเป็นองค์ประกอบของ reactive attachment disorder (RAD) ซึ่งเป็นความผิดปกติทางความผูกพัน (attachment disorder) ที่รุนแรงและไม่สามัญโดยเกิดในเด็ก
RAD มีอาการเป็นพฤติกรรมที่มีปัญหาและไม่เหมาะสมทางพัฒนาการเมื่อมีปฏิสัมพันธ์กับผู้อื่นในสถานการณ์ทางสังคมโดยมาก เช่น ความไม่เริ่มหรือไม่ตอบสนองต่อปฏิสัมพันธ์ทางสังคมโดยวิธีที่เหมาะสมตามระดับพัฒนาการอย่างคงยืน เป็นรูปแบบ "inhibited form" ของโรค